Babelscape/SREDFM huggingface dataset:
Φετουλάχ Γκιουλέν

Ο Μοχάμεντ Φετουλάχ Γκιουλέν (τούρκικα:"Muhammed Fethullah Gülen", 27 Απριλίου 1941), είναι ένας Τούρκος ιερέας, πρώην ιμάμης, συγγραφέας και πολιτική μορφή. Ίδρυσε το κίνημα Γκιουλέν (γνωστό ως Χιζμέτ στα τουρκικά). Ο Γκιουλέν έχει αναμιχθεί ενεργά στον κοινωνικό διάλογο για το μέλλον της Τουρκίας και του Ισλάμ στο σύγχρονο κόσμο. Διδάσκει τη σχόλη χανάφι του Iσλάμ.

Ο Γκιουλέν ήταν σύμμαχος του Τούρκου προέδρου Ρετζέπ Ταγίπ Ερντογάν μέχρι το 2013, μετά από τις κατηγορίες για εμπλοκή του στο σκάνδαλο διαφθοράς στην Τουρκία το 2013. Ο Ερντογάν κατηγόρησε τον Γκιουλέν ότι κρύβεται πίσω από τις έρευνες για τη διαφθορά. Προς το παρόν η τουρκική κυβέρνηση τον έχει χαρακτηρίσει ως τρομοκράτη, τον πλέον καταζητούμενο, και κατηγορείται ότι ηγείται της λεγόμενης γκιουλενικής τρομοκρατικής οργάνωσης, προσδιορισμός με τον οποίο περιγράφεται το κίνημα του. Έχει εκδοθεί ένταλμα σύλληψης από τουρκικό δικαστήριο. Ο ίδιος έχει αυτοεξοριστεί στις Ηνωμένες Πολιτείες, όπου πλέον κατοικεί στο Σέιλορσμπουργκ, Πενσυλβάνια. Η Τουρκία ζητά την έκδοσή του από τις Ηνωμένες Πολιτείες, κάτι που δεν έχει γίνει μέχρι στιγμής.
Ιωάννης Μεσαρίτης

O Ιωάννης Μεσαρίτης ήταν Βυζαντινός λόγιος που έζησε και έδρασε στην Κωνσταντινούπολη το δεύτερο ήμισυ του 12ου αι. Η ημερομηνία γέννησής του είναι άγνωστη ενώ είναι γνωστό ότι πέθανε το 1207. Καταγόταν από αριστοκρατική οικογένεια, ο πατέρας του ήταν πρόεδρος της Συγκλήτου και ήταν μεγαλύτερος αδελφός του Νικόλαου Μεσαρίτη. Υπήρξε καθηγητής θεολογίας και ανώτερος διοικητικός υπάλληλος και έζησε την κατάληψη της Κωνσταντινούπολης από τους Φράγκους το 1204 (βλ. ). Ως καθηγητής δίδαξε θεολογία την περίοδο του οίκου των Αγγέλων και έγραψε σχόλια για τους "Ψαλμούς" που χάθηκαν στη διάρκεια της φραγκικής κατάληψης της Κωνσταντινούπολης, ενώ υποστήριξε σθεναρά την ορθόδοξη άποψη στις συζητήσεις που έγιναν με τους αντιπροσώπους του πάπα που έγιναν στη συνέχεια. Ως διοικητικός υπάλληλος του Βυζαντίου υπηρέτησε από το 1180 έως το 1185, την περίοδο της βασιλείας των δύο τελευταίων Κομνηνών.
Σοφοκλής Χουδαβερδόγλου

Ο Σοφοκλής Χουδαβερδόγλου ή Χουδαβερδόγλους (Χαλκηδόνα, Οθωμανική Αυτοκρατορία, 24 Οκτωβρίου 1872 - Παλαιό Φάληρο, Ελλάδα, 11 Ιανουαρίου 1956) ήταν Έλληνας στενογράφος και συγγραφέας.
Σταύρος Μαυρουδέας

Ο Σταύρος Μαυρουδέας (γενν. 1961) είναι Έλληνας οικονομολόγος που ακολουθεί την παράδοση της Πολιτικής Οικονομίας. Είναι καθηγητής (με γνωστικό αντικείμενο "Πολιτική Οικονομία") στο τμήμα Κοινωνικής Πολιτικής του Παντείου Πανεπιστημίου. Προηγουμένως εργάσθηκε από το 1993 έως το 2019 ως Λέκτορας, Επίκουρος Καθηγητής, Αναπληρωτής Καθηγητής και Καθηγητής στο γνωστικό αντικείμενο «Πολιτική Οικονομία» στο τμήμα Οικονομικών του Πανεπιστημίου Μακεδονίας.. Το έργο του στην Πολιτική Οικονομία εστιάζεται στη Μαρξιστική Πολιτική Οικονομία, την Οικονομική Ανάπτυξη και Μεγέθυνση, τα Οικονομικά της Εργασίας, την Ιστορία της Οικονομικής Σκέψης και την Ελληνική Οικονομία. Έχει γράψει για τις οικονομικές κρίσεις, την Ελληνική μακροοικονομική πολιτική, θεωρίες ανάπτυξης, την οικονομία της Ευρωπαϊκής ολοκλήρωσης, τον μεταμοντερνισμό στην οικονομική σκέψη, την Θεωρία της Ρύθμισης και άλλες νεώτερες ριζοσπαστικές θεωρίες, την "χρηματιστικοποίηση" και την θεωρία του ιμπεριαλισμού.
Πίτερ ντε Γιόντε Ι

Ο Πίτερ ντε Γιόντε Ι (φλαμανδικά: Pieter de Jode I (ή Petrus de Jode I), 1570 - 9 Αυγούστου 1634) ήταν Φλαμανδός ζωγράφος και χαράκτης της τεχνοτροπίας μπαρόκ.
Μπιναλί Γιλντιρίμ

O Μπιναλί Γιλντιρίμ ("Binali Yıldırım", 20 Δεκεμβρίου 1955) είναι Τούρκος πολιτικός, ο 27ος και τελευταίος πρωθυπουργός της Τουρκίας και ηγέτης του κόμματος Δικαιοσύνης και Ανάπτυξης (ΑΚΡ) από το Μάιο του 2016. Είχε θητεύσει ως υπουργός μεταφορών, ναυτιλίας και επικοινωνίας σχεδόν συνεχόμενα από το 2002 μέχρι το 2013 και από το 2015 μέχρι το 2016. Στο ενδιάμεσο ήταν σύμβουλος του Ρετζέπ Ταγίπ Ερντογάν.

Μετά την παραίτηση του Αχμέτ Νταβούτογλου ως αρχηγός του κόμματος, μετά από ρήξη των σχέσεών του με τον πρόεδρο Ερντογάν στις 5 Μαΐου 2016, ανακοινώθηκε από την εκτελεστική επιτροπή του ΑΚΡ ότι ο επόμενος αρχηγός του κόμματος θα ήταν ο Γιλντιρίμ, και εξελέγη χωρίς αντίπαλο στο δεύτερο συνέδριο του κόμματος στις 22 Μαΐου 2016. Σχημάτισε την 65η κυβέρνηση της χώρας, και έγινε πρωθυπουργός τις 24 Μαΐου 2016.

Μετά το αποτυχημένο πραξικόπημα της 15ης Ιουλίου 2016, παρέμεινε πρωθυπουργός και το 2017 με συνταγματική αναθεώρηση μετά από σχετικό δημοψήφισμα, η Τουρκική Δημοκρατία έγινε από προεδρευομένη προεδρική δημοκρατία, με αποτέλεσμα την κατάργηση της θέσης του πρωθυπουργού. Ο Ερντογάν ορίστηκε αρχηγός του AKP, παίρνοντας τη θέση από τον Γιλντιρίμ, ενώ μετά τις εκλογές ο Γιλντιρίμ ορίστηκε αρχηγός της κοινοβουλευτικής ομάδας του ΑΚΡ. Τον Ιούλιο του 2018 ορίστηκε Πρόεδρος της Μεγάλης Εθνοσυνέλευσης.

Παραιτήθηκε από τη βουλευτική θέση του ώστε να διεκδικήσει τη δημαρχία της Κωνσταντινούπολης στις εκλογές του 2019, ως υποψήφιος του ΑΚΡ, αλλά ηττήθηκε από τον Εκρέμ Ιμάμογλου, του CHP, τόσο στις εκλογές του Μαρτίου, όσο και στις επαναληπτικές εκλογές του Ιουνίου.
Σαρίνα Πάρμαρ

Η Σαρίνα Πάρμαρ (Αγγ.: Sarena Parmar, 18 Σεπτεμβρίου 1986) είναι Καναδή ηθοποιός. Έγινε γνωστή από τη συμμετοχή της στη τηλεοπτική σειρά Ίντι, ως Τσάντρα Μέχτα.
Αναστάσιος Καμπούρης

Ο Αναστάσιος Καμπούρης (1934 - 16 Ιουλίου 1989), του Θεοδώρου, ήταν Έλληνας πολιτικός, που θήτευσε ως βουλευτής Ευβοίας ως το θάνατό του.
Ρωμαϊκός στρατός

Ο Ρωμαϊκός στρατός είναι ιστορικός όρος, που αναφέρεται στις δυνάμεις ξηράς που χρησιμοποίησαν το Ρωμαϊκό Βασίλειο, έπειτα η Ρωμαϊκή Δημοκρατία, αργότερα η Ρωμαϊκή Αυτοκρατορία και η Βυζαντινή Αυτοκρατορία. Ο ρωμαϊκός στρατός ήταν από τους καλύτερους της εποχής του και αυτό οφείλεται στο γεγονός ότι ποτέ δεν έμεινε στάσιμος. Συνεχώς η ρωμαϊκή στρατιωτική μηχανή προχωρούσε ανάλογα με τις συνθήκες και πολλές φορές πρωτοπορούσε (βλ. corvus) ή άλλες άλλαζε ριζικά τακτικές.
Ποταμός Νγκερενγκέρε

Ο Ποταμός Νγκερενγκέρε (αγγλικά: "Ngerengere River", σουαχίλι: "Mto Ngerengere"), είναι ποταμός στην Περιφέρεια Μορογκόρο ("Morogoro Region") της Τανζανίας.

Στον Ποταμό Νγκερενγκέρε ("Ngerengere River") υπάρχει και το «Φράγμα Μίντου» («"Mindu Dam"»).
Οι εργασίες στο «Φράγμα Μίντου» («"Mindu Dam"») ξεκίνησαν το 1978, οι οποίες συνοδεύτηκαν από διαμάχες και αντιπαραθέσεις. Στο «Φράγμα Μίντου» («"Mindu Dam"») γίνεται με ταχείς ρυθμούς συσσώρευση ιλύος, λόγω της αποψίλωσης των δασών από τις γύρω περιοχές. Επίσης, αντιμετωπίζει τη μόλυνση των υδάτων με υδράργυρο, από την παρακείμενη εξόρυξη χρυσού και είναι μια απειλή στην παροχή του νερού.
Λολιόντο

Το χωρίο Λολιόντο (Αγγλικά και Σουαχίλι "Loliondo"), βρίσκεται στην Περιοχή Νγκορονγκόρο "(Ngorongoro District)" της Περιφέρειας Αρούσα "(Arusha Region)" στην Βόρειο Τανζανία. Μαζί με το γειτονικό χωρίο "Wasso", φιλοξενεί το επαρχιακό γραφείο και σχηματίζει το εμπορικό κέντρο του Τομέα Λιολιόντο. Το Λιολιόντο είναι η έδρα του Επαρχιακού Επιτρόπου για το Νγκορονγκόρο.

Η εθνοτική ομάδα η οποία κυριαρχεί σε ολόκληρη την περιοχή είναι οι Μαασάι και η κτηνοτροφία η κύρια χρήση της γης. Τα τελευταία χρόνια οι εθνοτικές ομάδες των Τσάγκα "(Chaga)" και των Ουαρούσα "(Warusha)" έχουν αυξηθεί, έχοντας σαν αποτέλεσμα την αύξηση των καλλιεργειών στην κοιλάδα όπου βρίσκεται το χωριό. Υπάρχει και ένας σημαντικός πληθυσμός από Σόντζο "(Sonjo)" αγρο-κτηνοτρόφους, λόγω της πλειοψηφίας των "Sonjo" στις περιοχές προς τα ανατολικά.
See Me, Feel Me

Το See Me, Feel Me (Δες με, νοιώσε με) είναι ένα single από το άλμπουμ "Τόμι" του 1969 των Who. Αποτελείται από δύο μέρη από "το Τόμι", το δεύτερο και το τρίτο μέρος του τελευταίου τραγουδιού του άλμπουμ "We're Not Gonna Take It": "See Me, Feel Me" και "Listening To You"". Κυκλοφόρησε ως single το Σεπτέμβριο του 1970. Το single δε θεωρείται χωριστό κομμάτι στην έκδοση studio του άλμπουμ του 1969.

Οι Who έπαιξαν το "See Me, Feel Me", ακολουθούμενο από το ρεφρέν του "Listening To You", στο Φεστιβάλ του Woodstock το 1969. Αυτό καταγράφηκε σε ταινία στα φίλμ "Woodstock" (1970) και The Kids Are Alright (1979). Το "See Me, Feel Me" κυκλοφόρησε επίσης ως single στις ΗΠΑ για να αξιοποιηθεί η εμφάνισή του στην ταινία του Woodstock. Μπήκε στα τσαρτς στις 23 Σεπτεμβρίου 1970 και έφτασε στο νούμερο 12 του Pop Singles Chart.. Κυκλοφόρησε επίσης στο Ηνωμένο Βασίλειο, αλλά δεν είχε μεγάλη επιτυχία.

Το συγκρότημα εκτέλεσε αυτό το τραγούδι στην Τελετή Λήξης των Ολυμπιακών αγώνων του 2012 στο Λονδίνο την Κυριακή 12 Αυγούστου 2012, μαζί με το "Baba O'Riley" και το "My Generation".
Προμενάντ ντεζ Ανγκλέ

Η Προμενάντ ντεζ Ανγκλέ (Promenade des Anglais, Γαλλικά: , μετάφραση: "Δρόμος περιπάτου των Άγγλων") είναι μια γνωστή παραλιακή λεωφόρος κατά μήκος της Μεσογείου στη Νίκαια της Γαλλίας. Εκτείνεται στα δυτικά από το αεροδρόμιο, μέχρι το "Quai des États-Unis" στα ανατολικά, σε μια απόσταση περίπου 7 χιλιομέτρων.
Ιζαμπέλα Μερσέντ

Η Ιζαμπέλα Μόνερ (Αγγ.: Izabela Moner, 10 Ιουλίου 2001) γνωστή και με το επαγγελματικό της ονοματεπώνυμο Ιζαμπέλα Μερσέντ, είναι Αμερικανίδα ηθοποιός και τραγουδίστρια. Έγινε ευρέως γνωστή στην τηλεόραση από τον πρωταγωνιστικό της ρόλο στη τηλεοπτική σειρά 100 πράγματα που πρέπει να κάνεις πριν το λύκειο, ως Σι Τζέι, ενώ στον κινηματογράφο έγινε ευρέως γνωστή απο την συμμετοχή της στην ταινία .
Κωνσταντίνος Ξενάκης

Ο Κωνσταντίνος Ξενάκης (γαλλικά: "Constantin Xenakis") (1931 -6 Ιουνίου 2020) ήταν ποιητής, γλύπτης και εικαστικός καλλιτέχνης, ο οποίος γεννήθηκε στο Κάιρο και αργότερα εγκαταστάθηκε μόνιμα στο Παρίσι ενώ από τη δεκαετία του 90 μοίραζε το χρόνο του μεταξύ Παρισιού και Αθήνας για να εγκατασταθεί μόνιμα τα τελευταία χρόνια στο σπίτι και ατελιέ του στο Παγκράτι. Θεωρείται σημαντικός εκπρόσωπος της μεταμοντέρνας τέχνης και τα έργα του είναι γνωστά για την σημειολογία τους και τον συνδυασμό κωδικών, γραμμάτων διαφόρων αλφαβήτων, και διαφόρων αντικειμένων, κατά την προσωπική τεχνοτροπία του καλλιτέχνη.
Γκερντ Κάντερ

Ο Γκερντ Κάντερ ("Gerd Kanter", 6 Μαΐου 1979) είναι Εσθονός δισκοβόλος.

Ήταν παγκόσμιος πρωταθλητής το 2007 και χρυσός Ολυμπιονίκης το 2008. Συνολικά έχει κερδίσει δύο μετάλλια σε Ολυμπιακούς αγώνες, πέντε σε παγκόσμια πρωταθλήματα, τέσσερα σε πανευρωπαϊκά και ένα σε πανεπιστημιάδα.

Είναι ο κάτοχος του ρεκόρ Εσθονίας στο δίσκο με 73,38μ., επίδοση που αποτελεί την τρίτη καλύτερη στην ιστορία του αθλήματος.
Αλεξάντερ Φέλινγκ

Ο Αλεξάντερ Φέλινγκ ("Alexander Fehling") είναι Γερμανός ηθοποιός.

Γεννήθηκε το 1981 στο Ανατολικό Βερολίνο και σπούδασε υποκριτική στην ανώτατη δραματική σχολή «Ernst Busch». Έγινε γνωστός από την ταινία "Άδωξοι Μπάσταρδη" του Κουέντιν Ταραντίνο και από τη συμμετοχή του στον 5ο κύκλο της σειράς Homeland.
Άλεξ Πρόγιας

Ο Άλεξ Πρόγιας ("Alexander "Alex" Proyas", 23 Σεπτεμβρίου 1963) είναι Αυστραλός σκηνοθέτης, σεναριογράφος και παραγωγός, γεννημένος στην Αίγυπτο από οικογένεια Ελλήνων της Αιγύπτου. Είναι γνωστός κυρίως για τις ταινίες "Το κοράκι" (1994), "Σκοτεινή πόλη" (1998), "Εγώ, το ρομπότ" (2004), και το "Θεοί της Αιγύπτου" (2016).
Μπεν Γουίσοου

Ο Μπεν Γουίσοου ("Benjamin John "Ben" Whishaw", 14 Οκτωβρίου 1980) είναι Άγγλος ηθοποιός. Έχει παίξει στο θέατρο τον Άμλετ ; στην τηλεόραση πρωταγωνίστησε στις ταινίες "Nathan Barley, Criminal Justice, The Hour, London Spy". Έχει επίσης πρωταγωνιστήσει σε κινηματογραφικές ταινίες όπως "Cloud Atlas", "I'm Not There", "Bright Star, Το άρωμα: Η ιστορία ενός δολοφόνου", "Skyfall και Spectre" (στον ρόλο του Q), "Το κορίτσι από τη Δανία", "Ο Αστακός, Επιστροφή στο Μπράιντσχεντ, Σουφραζέτα". Χάρισε την φωνή του ως Αρκούδα Πάντινγκτον στις ταινίες "Paddington" και "Paddington 2 καθώς και στην Επιστρoφή της Mary Poppins."
Αντρέας Τόρκιλντσεν

O Αντρέας Τόρκιλντσεν ("Andreas Thorkildsen", 1 Απριλίου 1982) είναι Νορβηγός πρώην αθλητής του ακοντισμού.

Ήταν χρυσός ολυμπιονίκης δύο φορές (2004, 2008), παγκόσμιος πρωταθλητής μια φορά (2009) και πρωταθλητής Ευρώπης δύο φορές (2006, 2010) ενώ έχει κερδίσει και τρία ασημένια μετάλλια σε παγκόσμια πρωταθλήματα.
Ευρυμένης ο Σάμιος

Ο Ευρυμένης ο Σάμιος (6ος αιώνας π.Χ.) ήταν αρχαίος Έλληνας ολυμπιονίκης από τη Σάμο, ο οποίος στέφθηκε νικητής σε ένα από τα βαρέα αθλήματα (παγκράτιο, πυγμαχία, ή πάλη, άγνωστο ποιο) στους 62ους ολυμπιακούς αγώνες της αρχαιότητας (532 π.Χ.). Ο φιλόσοφος του 3ου αιώνα μ.Χ. Πορφύριος, στο έργο του "Περί του πυθαγορείου βίου" αναφέρει πως ο Ευρυμένης προπονούνταν με την βοήθεια του φιλόσοφου Πυθαγόρα. Επίσης σημειώνεται πως ο Ευρυμένης ήταν ο πρώτος που ακολούθησε συγκεκριμένο διαιτολόγιο ως αθλητής, κάτι που ωστόσο αναφέρεται σε άλλες ιστορικές πηγές και για τον μεταγενέστερο Δρομέα τον Στυμφήλιο.
Μιχαήλ Λάσκαρις

Ο Μιχαήλ Λάσκαρις (1903-1965) ήταν καθηγητής Πανεπιστημίου και Βαλκανιολόγος.
Κάρμεν Μάουρα

Η Κάρμεν Μάουρα ("Carmen Maura", 15 Σεπτεμβρίου 1945) είναι Ισπανίδα ηθοποιός.

Γεννήθηκε το 1945 στη Μαδρίτη και σπούδασε φιλοσοφία, λογοτεχνία και τέχνες στο Παρίσι. Ξεκίνησε την καριέρα της στην υποκριτική όταν εισήχθη στο Spanish University Theatre. 

Έχει γίνει ευρέως γνωστή μέσα από τις ταινίες του Πέδρο Αλμοδόβαρ όπως: "Η Πέπι, η Λούσι, η Μπομ και τα άλλα κορίτσια", "Matador", "Ο νόμος του πόθου" και κυρίως από το φιλμ "Γυναίκες στα πρόθυρα νευρικής κρίσης" του 1988, για το οποίο κέρδισε το βραβείο Γκόγια Α' γυναικείου ρόλου και το βραβείο καλύτερης ηθοποιού από τα Βραβεία Ευρωπαϊκού Κινηματογράφου. 

Το 1990 πρωταγωνίστησε στην ταινία "Ω! Καρμέλα" του Κάρλος Σάουρα και κέρδισε ξανά το βραβείο Γκόγια Α' γυναικείου ρόλου και το βραβείο καλύτερης ηθοποιού από τα Βραβεία Ευρωπαϊκού Κινηματογράφου. Το 1996 έπαιξε στο "Le bonheur est das le pré" και προτάθηκε για το βραβείο Σεζάρ Β' γυναικείου ρόλου, ενώ το 2001 έλαβε για τρίτη φορά το βραβείο Γκόγια Α' γυναικείου ρόλου για την ταινία "La comunidad". 

Στη συνέχεια, πρωταγωνίστησε ξανά σε ταινία του Αλμοδόβαρ μετά από πολλά χρόνια, στο "Γύρνα πίσω" του 2006. Για την ταινία αυτή, κέρδισε το βραβείο καλύτερης ηθοποιού στο φεστιβαλ των Καννών (δόθηκε σε όλο το γυναικείο καστ) και το βραβείο Γκόγια Β' γυναικείου ρόλου. Μετά από αυτή τη συνεργασία, η Μάουρα δήλωσε πως ήταν η τελευταία φορά που παίζει σε έργο του. 

Το 2010, τιμήθηκε με το βραβείο Σεζάρ Β' γυναικείου ρόλου για την ερμηνεία της στην ταινία "Οι γυναίκες του τελευταίου ορόφου".
Αν Βιαζέμσκι

Η Αν Βιαζέμσκι ("Anne Wiazemsky", 14 Μαΐου 1947 - 5 Οκτωβρίου 2017) ήταν Γαλλίδα ηθοποιός και συγγραφέας ρώσικης καταγωγής.

Γεννήθηκε το 1947 στο Βερολίνο. Είναι εγγονή του Γάλλου συγγραφέα Φρανσουά Μωριάκ. Έχει πρωταγωνιστήσει σε ταινίες του Γκοντάρ, του Παζολίνι, του Μπρεσόν και του Φερέρι. Από το 1967 ως το 1979 ήταν παντρεμένη με τον Ζαν-Λυκ Γκοντάρ. Το 1988 σταμάτησε την υποκριτική και ασχολήθηκε με τη συγγραφή μυθιστορημάτων, τρία εκ των οποίων έχουν μεταφραστεί στα Ελληνικά.

Πέθανε στις 5 Οκτωβρίου 2017, στο Παρίσι, από καρκίνο.
100 πράγματα που πρέπει να κάνεις πριν το λύκειο

Το 100 πράγματα που πρέπει να κάνεις πριν το λύκειο είναι αμερικανική κωμική τηλεοπτική σειρά, η οποία μεταδίδεται από το Nickelodeon και δημιουργήθηκε από τον Σκοτ Φέλλους. Πρωταγωνιστές της σειράς είναι οι Ιζαμπέλα Μόνερ, Τζάχιμ Τουμπς, Όουεν Τζόινερ και Τζακ ΝτεΣένα.
Στυλιανός Πελεκανίδης

Ο Στυλιανός Πελεκανίδης (1909-1980) ήταν Έλληνας αρχαιολόγος βυζαντινής αρχαιολογίας και καθηγητής πανεπιστημίου.
Ανρί Γκρεγκουάρ

Ο Ανρί Γκρεγκουάρ (1881-1964) ήταν Βέλγος βυζαντινολόγος.
Όουεν Τζόινερ

Ο Όουεν Τζόινερ (Αγγ.: Owen Joyner, 19 Ιουλίου 2000) είναι Αμερικάνος ηθοποιός. Έγινε γνωστός από τη συμμετοχή του στη τηλεοπτική σειρά 100 πράγματα που πρέπει να κάνεις πριν το λύκειο, ως Κρίσπο Πάουερς. Το ύψος του είναι 1,77 μέτρα.
Δημοκρατικό Ευρωπαϊκό Καταλανικό Κόμμα

Το Δημοκρατικό Ευρωπαϊκό Καταλανικό Κόμμα (καταλανικά: Partit Demòcrata Europeu Català) είναι πολιτικό κόμμα της Καταλονίας, διάδοχο της Δημοκρατικής Σύγκλισης της Καταλονίας. Ιδρύθηκε στο τελευταίο συνέδριο της ΔΣΚ στις 8 Ιουλίου 2016· αυτοχαρακτηρίζεται ως δημοκρατικό, καταλανιστικό, αποσχιστικό, φιλοευρωπαϊκό και ανθρωπιστικό.
Γαβριήλιος Ύπαρχος

Ο Γαβριήλιος Ύπαρχος, ήταν Βυζαντινός έπαρχος του 6ου αιώνα κατά την περίοδο του Ιουστινιανού Α´. Στην ελληνική ανθολογία περιλαμβάνονται 2 επιγράμματα σχετικά με τον Γαβριήλιο, ένα που βρέθηκε στον ανδριάντα του και δημιουργήθηκε από τον Λεόντιο τον Σχολαστικό, καθώς και ένα που έγραψε ο ίδιος ο Γαβριήλιος κάνοντας λογοπαίγνιο σχετικά με το πιπέρι και τον Έρωτα βάσει της σχετικής παράστασης μιας αλατιέρας, και πιθανώς το ποίημα αυτό συμπεριλήφθηκε αρχικά στον κύκλο του Αγαθία. Ο ιστορικός του 6ου αιώνα, Ιωάννης Λαυρέντιος ο Λυδός αφιέρωσε τρία από τα έργα του στον Γαβριήλιο.
Πεζοπορικός Όμιλος Λάρνακας

Ο Πεζοπορικός Όμιλος Λάρνακας (ή ο Π.Ο.Λ.) ήταν αθλητικός σύλλογος με έδρα τη Λάρνακα. Διατηρούσε τμήματα ποδοσφαίρου ανδρών, καλαθοσφαίρισης ανδρών και γυναικών και πετοσφαίρισης γυναικών. Χρώματα του σωματείου ήταν το πράσινο και το άσπρο.

Το ποδοσφαιρικό τμήμα του Πεζοπορικού έχει κατακτήσει 2 πρωταθλήματα Κύπρου και 1 κύπελλο Κύπρου. Τερμάτισε στη δεύτερη θέση 8 φορές ενώ ήταν 7 φορές φιναλίστ του κυπέλλου. Η ομάδα είχε 49 συμμετοχές στην Α΄ κατηγορία της Κύπρου. Ο Πεζοπορικός έχει συμμετάσχει επτά φορές στα ευρωπαϊκά κύπελλα ποδοσφαίρου χωρίς να πετύχει κάποια πρόκριση.

Η καλαθοσφαιρική ομάδα ανδρών έχει κατακτήσει 4 πρωταθλήματα Κύπρου και 5 κύπελλα Κύπρου. Η πετοσφαιρική ομάδα γυναικών είχε κατακτήσει 1 κύπελλο Κύπρου.

Το 1994 ο Πεζοπορικός ενώθηκε με την ΕΠΑ Λάρνακας δημιουργώντας την ΑΕΚ Λάρνακας.
Ιμπάτιενς η ψιττακόμορφος

Η Ιμπάτιενς η ψιττακόμορφος "(Impatiens psittacina)", γνωστή ως άνθος παπαγάλου ή παπαγάλος βάλσαμο είναι ένα είδος βάλσαμου από τη Νοτιοανατολική Ασία, που περιγράφηκε από τον βοτανολόγο Τζόζεφ Ντάλτον Χούκερ και ήταν γνωστό για το άνθος που ομοιάζει με έναν «ιπτάμενο κοκατού». Ανήκει στο γένος των δικοτυλήδονων φυτών της οικογένειας των Βαλσαμινίδων "(Balsaminaceae)". Είναι γνωστό από την Ταϊλάνδη, τη Μιανμάρ και τμήματα της Ινδίας.
Καλσεολαρία η μονανθής

Η Καλσεολαρία η μονανθής "(Calceolaria uniflora)" (συνώνυμο Calceolaria darwinii, γνωστή ως παντόφλα του Δαρβίνου) είναι ένα πολυετές "(perennial)" φυτό του γένους "Calceolaria", γνωστό ως το "slipperworts". Η καταγωγή της είναι από την Γη του Πυρός, στο νότιο τμήμα της Νότιας Αμερικής.

Η Καλσεολαρία η μονανθής "(Calceolaria uniflora)" είναι ένα ορεινό φυτό το οποίο φθάνει σε ύψος τα 10 εκ. (4 in). Τα άνθη είναι μια σύνθεση κίτρινου, λευκού και καφετί κόκκινου.
Κοθωκίδες

Οι Κοθωκίδες (), (ο δήμος: Κοθωκιδών) ήταν αρχαίος οικισμός και δήμος της Οινηίδας (περιοχή της Αρχαίας Αττικής και φυλή της αρχαίας Αθήνας).
Δημήτρης Σακαρέλος

Ο Δημήτρης Σακαρέλος ή Ζωγράφος (1900-1944) ήταν δάσκαλος, ανώτερο στέλεχος του ΚΚΕ, συνδικαλιστής, μαχητής των Διεθνών Ταξιαρχιών, στέλεχος της Κομιντέρν και αντιστασιακός.
Γιαν Φρανς φαν Μπλούμεν

Ο Γιαν Φρανς φαν Μπλούμεν (φλαμανδικά: Jan Frans van Bloemen, βάπτιση 12 Μαΐου 1662 - ταφή 13 Ιουνίου 1749) ήταν Φλαμανδός ζωγράφος - τοπιογράφος, ο οποίος δραστηριοποιήθηκε κυρίως στη Ρώμη. Εκεί κατάφερε να καθιερωθεί ως ο κορυφαίος ζωγράφος απόψεων ("vedute") της ρωμαϊκής εξοχής, που απεικόνιζε με την αισθητική της κλασικής παράδοσης στην τοπιογραφία.
Χάρης Μυλωνάς

Ο Χάρης Μυλωνάς (γενν. 16 Νοεμβρίου 1978) είναι αναπληρωτής καθηγητής πολιτικής επιστήμης και διεθνών σχέσεων στη Σχολή Διεθνών Σχέσεων Έλλιοττ "(Elliott School of International Affairs)" στο Πανεπιστήμιο Τζορτζ Ουάσινγκτον στις ΗΠΑ. Έγραψε το βιβλίο "The Politics of Nation-Building: Making Co-Nationals, Refugees, and Minorities" (η μετάφραση κυκλοφορεί στα ελληνικά με τον τίτλο "Οικοδομώντας το Έθνος: Ομοεθνείς, Πρόσφυγες, Μειονότητες"), το οποίο τιμήθηκε με το βραβείο "Peter Katzenstein" το Σεπτέμβριο του 2013 καθώς και το "Βραβείο Βιβλίου Ευρωπαϊκών Σπουδών" από το Συμβούλιο Ευρωπαϊκών Σπουδών του Πανεπιστημίου Κολούμπια. Το πολιτικό ντοκιμαντέρ "Αναζητώντας τον Ανδρέα: Πολιτική Ηγεσία σε Περίοδο Κρίσης" είναι η πρώτη του ταινία. 

Έχει συνεισφέρει και μελετήσει τη διαδικασία οικοδόμησης του έθνους και του κράτους μέσα από αρκετές επιστημονικές δημοσιεύσεις και άρθρα. Έχει δημοσιεύσει επίσης άρθρα για την Ελληνική κρίση χρέους. Είναι ένας από τους τέσσερις αντιπροέδρους της Έταιρείας για τη Μελέτη των Εθνοτήτων, μια ακαδημαϊκή εταιρεία αφιερωμένη στην κατανόηση του εθνοτισμού και του εθνικισμού με γεωγραφική εστίαση στην Κεντρική, Ανατολική και Νοτιοανατολική Ευρώπη και την Ευρασία. Τέλος, είναι αρχισυντάκτης του επιστημονικού περιοδικού "Nationalities Papers".
Πέδρο Σάντσεθ

Ο Πέδρο Σάντσεθ Πέρεθ-Καστεχόν ("Pedro Sánchez Pérez-Castejón", 1972-) είναι Ισπανός πολιτικός από τη Μαδρίτη, γενικός γραμματέας του Ισπανικού Σοσιαλιστικού Εργατικού Κόμματος από τον Μάιο του 2017, έχοντας καταλάβει την ίδια θέση για πρώτη φορά από το 2014 μέχρι το 2016. Ανέλαβε πρωθυπουργός της χώρας την 1η Ιουνίου 2018, μετά την υπερψήφιση από το ισπανικό Κοινοβούλιο της πρότασης μομφής εναντίον της κυβέρνησης του προκατόχου του, Μαριάνο Ραχόι.
Θεόδωρος Νάτσινας

Ο Θεόδωρος Νάτσινας (8 Ιουλίου 1872 - 2 Φεβρουαρίου 1949) ήταν Έλληνας εκπαιδευτικός και πολιτικός. Γεννήθηκε στη Σιάτιστα, που τότε ανήκε στην Οθωμανική Αυτοκρατορία.
Κίνημα Χιζμέτ

Το Κίνημα Χιζμέτ ή Κίνημα Τζεμαάτ ή Κίνημα Γκιουλέν (τουρκικά: "Gülen hareketi", "Gülen cemaati", "Hizmet hareketi") είναι ένα φιλελεύθερο ισλαμιστικό διεθνές θρησκευτικό και κοινωνικό κίνημα του οποίου ο ηγέτης είναι ο Τούρκος ισλαμιστής θεόλογος και ιερέας Φετχουλλάχ Γκιουλέν, ο οποίος ως βάση έχει την Πενσυλβάνια των Ηνωμένων Πολιτειών. Το κίνημα δεν διαθέτει επίσημη ονομασία ωστόσο συχνά καλείται ως "Χιζμέτ" ("η υπηρεσία") από τους οπαδούς του, και ως "Τζεμαάτ" ("Cemaat, η κοινότητα/συνέλευση)" από το ευρύ κοινό στην Τουρκία. Ο μεγαλύτερος οργανισμός υπό την αιγίδα του κινήματος είναι ο "Alliance for Shared Values" ("συμμαχία για τις κοινές αξίες") στη Νέα Υόρκη.
Πανεπιστήμιο Τζορτζ Ουάσινγκτον

To Πανεπιστήμιο Τζόρτζ Ουάσινγκτον είναι ένα ιδιωτικό ερευνητικό πανεπιστήμιο που βρίσκεται στο Foggy Bottom, γειτονιά της πρωτεύουσας των ΗΠΑ Ουάσινγκτον, αλλά έχει και δύο άλλες πανεπιστημιουπόλεις, την πανεπιστημιούπολη Mount Vernon στη γειτονιά Foxhall, καθώς και την πανεπιστημιούπολη Βιρτζίνια Επιστήμη&Τεχνολογία στο Loudoun County της Βιρτζίνια. Το Πανεπιστήμιο Τζορτζ Ουάσινγκτον είναι το μεγαλύτερο ίδρυμα τριτοβάθμιας εκπαίδευσης στην Περιφέρεια της Κολούμπια.
Λεόπαρδος

Ο Λεόπαρδος ("Leopardus"), είναι ένα γένος μικρών αιλουροειδών, που προέρχεται ως επί το πλείστον από τη Μέση και Νότια Αμερική.Πολύ λίγα είδη, ζουν και στις Νότιες ΗΠΑ.Το γένος αυτό, θεωρείται το πρώτο μέλος της οικογένειας των Αιλουροειδών, που έφτασε στην Αμερική, πριν από το γένος Λύγξ ("Lynx") και το γένος Πούμα ("Puma").Το μεγαλύτερο είδος του Λεόπαρδου, είναι ο Οσελότος ("Leopardus pardalis").Τα περισσότερα είδη, μοιάζουν αρκετά με τις κατοικίδιες γάτες όσον αφορά το μέγεθος, με το Κοντκόντ ("Leopardus guigna"), να είναι η μικρότερη γάτα στην Αμερική.Το Μάργκεϊ ("Leopardus wiedii"), είναι το πιο προσαρμοσμένο, στα δέντρα, ζώο, από οποιαδήποτε άλλη γάτα.

Παρά την ονομασία, οι Λεοπαρδάλεις, ανήκουν στο γένος Πάνθηρ και όχι στο γένος Λεόπαρδος.
Δημήτρης Λουλές

Ο Δημήτρης Λουλές (1947-1991) ήταν Έλληνας ιστορικός και καθηγητής πανεπιστημίου.
Σχολή Διεθνών Σχέσεων Έλλιοττ

Η Σχολή Διεθνών Σχέσεων Έλλιοττ (The Elliott School of International Affairs) στο Πανεπιστήμιο Τζορτζ Ουάσινγκτον ιδρύθηκε το 1898 ως Σχολή Συγκριτικής Νομολογίας και Διπλωματίας. Βρίσκεται στην καρδιά της πρωτεύουσας των ΗΠΑ, την Ουάσκινγκτον, στην περιοχή Foggy Bottom. Κοσμήτορας της Σχολής είναι ο Reuben E. Brigety II, πρώην βοηθός Υφυπουργός Εξωτερικών των ΗΠΑ για Αφρικανικές Υποθέσεις και πρώην πρέσβης των ΗΠΑ στην Αφρικανική Ένωση. Έχει 181 μόνιμους καθηγητές πολιτικής επιστήμης, ιστορίας, οικονομικών, ανθρωπολογίας, χρηματοοικονομικών, δημόσιας υγείας, και στρατηγικών μελετών. Σύμφωνα με το Foreign Policy magazine, η Σχολή Διεθνών Σχέσεων Έλλιοττ είναι 8η από τις 25 καλύτερες σχολές διεθνών σχέσεων στις ΗΠΑ.
Τζάχιμ Τουμπς

Ο Τζάχιμ Τουμπς (Αγγ.: Jaheem Toombs, 30 Οκτωβρίου 2001) είναι Αμερικάνος ηθοποιός. Έγινε γνωστός από τη συμμετοχή του στη τηλεοπτική σειρά 100 πράγματα που πρέπει να κάνεις πριν το λύκειο, ως Φρένγουίκ Φρέζιερ. Το ύψος του είναι 1,66 μέτρα.
Ρουθ Μπεϊτία

Η Ρουθ Μπεϊτία (Ruth Beitia) (γεν. 1979) είναι Ισπανίδα αθλήτρια του άλματος εις ύψος. 

Ήταν τρεις φορές πρωταθλήτρια Ευρώπης στο άλμα εις ύψος, στον ανοιχτό στίβο (2012, 2014, 2016) ενώ στον κλειστό έχει κερδίσει ένα χρυσό, τρία αργυρά και ένα χάλκινο μετάλλιο. Έχει επίσης κερδίσει δύο αργυρά και δύο χάλκινα μετάλλια σε παγκόσμια πρωταθλήματα κλειστού στίβου και ένα χάλκινο σε παγκόσμιο πρωτάθλημα στον ανοιχτό στίβο.

Από τον Αύγουστο του 2007, είναι η κάτοχος του ρεκόρ Ισπανίας στο άλμα εις ύψος, με 2μ και 2 εκ.
Χισάμ Ελ Γκερούζ

Ο Χισάμ Ελ Γκερούζ (γενν. 14 Σεπτεμβρίου 1974) είναι Μαροκινός πρώην δρομέας μεσαίων αποστάσεων. Είναι ο κάτοχος του παγκόσμιου ρεκόρ στα 1500 μέτρα από το 1998.

Έχει κερδίσει τρία μετάλλια σε ολυμπιακούς αγώνες (δύο στα 1500 μ. και ένα στα 5000 μ.). Ήταν επίσης 4 φορές παγκόσμιος πρωταθλητής στα 1.500 μ. στον ανοιχτό στίβο και δύο φορές στον κλειστό.

Τον Νοέμβριο του 2014 εντάχθηκε στην «Αίθουσα της Δόξας» (Hall of Fame) της Παγκόσμιας Ομοσπονδίας Στίβου (International Association of Athletics Federations) (IAAF).
Καταλανική Αναγέννηση

Η Καταλανική Αναγέννηση (καταλανικά: Renaixença) ήταν ρομαντικό πολιτιστικό κίνημα που έλαβε χώρα στην Καταλονία και, σε μικρότερο βαθμό στις υπόλοιπες Καταλανικές Χώρες, κατά τον 19ο αιώνα. Η κορύφωσή του εντοπίζεται μεταξύ 1875 και 1890 και είχε ως κύριο χαρακτηριστικό την επαναφορά της χρήσης της καταλανικής γλώσσας στη δημόσια σφαίρα, τον τύπο και την κουλτούρα, μετά από τρεις περίπου αιώνες γλωσσικής διμορφίας με τα ισπανικά. Στην Καταλονία συνδυάστηκε με τη γέννηση του καταλανικού εθνικισμού ενώ είναι παράλληλο με τη Γαλικιανική και Οξιτανική Αναγέννηση. Στο κίνημα για την ανάκτηση της γλώσσας, της ιστορίας και του πολιτικού νομικού κώδικα της Καταλονίας πρωταγωνίστησαν προσωπικότητες όπως ο ποιητής Ζασίν Μπερδαγέ, ο δραματουργός Άνζελ Γκιμερά και ο πεζογράφος Ναρσίς Ολιέ· γενικότερα ωστόσο, παρότι εδραίωσαν την καταλανική γλώσσα στον χώρο των γραμμάτων, διαπνέοντο από ένα συντηρητικό, αρχαιοπρεπές πνεύμα σε αντίθεση με το έτερο μεγάλο πολιτιστικό κίνημα της Καταλονίας των τελών του 19ου, τον καταλανικό μοντερνισμό.
Μίλαν Μπόγιοβιτς

O Μίλαν Μπόγιοβιτς είναι ένας Σέρβος ποδοσφαιριστής, ο οποίος τελευταία αγωνίζεται ως Κεντρικός επιθετικός. Από το καλοκαίρι του 2016 αγωνίζεται στο Πρωτάθλημα Ποδοσφαίρου Σερβίας για την Μλάντοστ Λουτσάνι.
No Way Out (2007)

Το No Way Out (2007) ήταν το ένατο No Way Out σόου επί πληρωμή που διεξάχθηκε από το World Wrestling Entertainment. Έγινε στις 18 Φεβρουαρίου του 2007, στο Staples Center στο Λος Άντζελες της Καλιφόρνια και ήταν το τελευταίο σόου στο οποίο δεν υπήρχε παρουσία του σόου ECW.

Ο κύριος αγώνας ήταν ένα ματς που συμμετείχαν οι Άντερτέικερ και Μπατίστα από το Smackdown! και ο Τζον Σίνα με τον Σον Μάικλς από το Raw. Ο Σίνα με τον Μάικλς νίκησαν στον αγώνα όταν ο Σίνα εκτέλεσε την τελειωτική του κίνηση στον Άντερτέικερ. Ο βασικός αγώνας της κατώτερης κάρτας αγώνων ήταν ένα ματς που συμμετείχαν παλαιστές από δύο σόου. Η μία ομάδα αποτελούταν από τον Κρις Μπενουά και τους Χάρντις (Τζεφ και Ματ Χάρντι) και η άλλη από τους Εμ εν Εμ (Τζοέι Μέρκιουρι και Τζόνυ Νάιτρο) και τον Μόντελ Βοντέιβιους Πόρτερ. Το ματς νίκησαν οι Χάρντις με τον Μπενουά όταν ο τελευταίος υπέταξε τον Μέρκιουρι με την λαβή υποταγής του, το Crippler Crossface.
Μπρούνο Γκαντς

Ο Μπρούνο Γκαντς (γερμανικά: "Bruno Ganz," 22 Μαρτίου 1941 - 16 Φεβρουαρίου 2019) ήταν Ελβετός ηθοποιός, που θεωρείται μια από τις σπουδαιότερες φυσιογνωμίες του γερμανόφωνου θεάτρου και κινηματογράφου. 

Έχει συνεργαστεί με πολλούς σημαντικούς σκηνοθέτες, όπως οι Βιμ Βέντερς, Ερίκ Ρομέρ, Βέρνερ Χέρτζογκ και Θόδωρος Αγγελόπουλος. Μερικές από τις γνωστότερες ερμηνείες του στον κινηματογράφο είναι αυτή στα "Φτερά του έρωτα" (1987) και η ενσάρκωση του Αδόλφου Χίτλερ στην "Πτώση" (2004). Άλλες ταινίες του είναι οι "Ένας Αμερικανός Φίλος" (1977), "Ανθρωποκυνηγητό σε δύο ηπείρους" (1978), "Νοσφεράτου: Ο Δράκουλας της Νύχτας" (1979), "Μία αιωνιότητα και μία ημέρα" (1998) και Ο "άνθρωπος της Μαντζουρίας" (2004). Για τα επιτεύγματά του στον κινηματογράφο έλαβε το 2010 βραβείο από την Ευρωπαϊκή Ακαδημία Κινηματογράφου και το 2014 τη Χρυσή Κάμερα, ενώ το 2010 απέκτησε το δικό του αστέρι στη Λεωφόρο των Αστέρων στο Βερολίνο. 

Στο θέατρο, έχει ερμηνεύσει, μεταξύ άλλων, έργα των Γιόχαν Βόλφγκανγκ Γκαίτε, Ευριπίδη και Σον Ο'Κέισι. Από το 1996 είναι ο κάτοχος του Δαχτυλιδιού του Ίφλαντ, της μεγαλύτερης διάκρισης για γερμανόφωνο ηθοποιό.
WrestleMania 23

Η WrestleMania 23 ήταν το εικοστό τρίτο ετήσιο σόου επί πληρωμή WrestleMania που διεξάχθηκε από το World Wrestling Entertainment. Χορηγός του ήταν το 360 OTC και έγινε στις 1 Απριλίου του 2007, στο Ford Field στο Ντιτρόιτ του Μίσιγκαν. Το σόου ήταν η πρώτη WrestleMania στο Ford Field και η δεύτερη που συνέβη στο Ντιτρόιτ (μετά την WrestleMania III, που έγινε στο Pontiac Silverdome, στο Πόντιακ του Μίσιγκαν).

Το σόου χρησιμοποίησε παλαιστές και από τα τρία τηλεοπτικά σόου του WWE, Raw, SmackDown! και ECW. Έγιναν οκτώ αγώνες επαγγελματικής πάλης στην κάρτα αγώνων του σόου, με περισσότερους από έναν κύριους αγώνες. Το κύριο ματς στο σόου Raw ήταν αυτό του Τζον Σίνα και του Σον Μάικλς για το Πρωτάθλημα WWE, στο οποίο νίκησε ο Σίνα. Ο βασικός αγώνας του σόου SmackDown! ήταν αυτός του Μπατίστα εναντίον του Άντερτέικερ για το Παγκόσμιο Πρωτάθλημα Βαρέων Βαρών του WWE. Ο Αντερτέικερ νίκησε στον αγώνα και έγινε νέος πρωταθλητής. Το βασικό ματς του σόου ECW ήταν ένας αγώνες με ομάδες τεσσάρων ατόμων, τους ECW Originals και τους The New Breed. Σε αυτό το ματς νίκησαν οι ECW Originals. Τα ματς της κατώτερης κάρτας αγώνων περιέλαβαν τον αγώνα του Μπόμπι Λάσλεϊ και του Ουμάγκα αλλά και τον Money in the Bank Ladder αγώνα με παλαιστές και από τα τρία σόου.

Τα εισιτήρια για το σόου ξεκίνησαν να πωλούνται στις 11 Νοεμβρίου του 2006. Το ρεκόρ του Ford Field σχετικά με την προσέλευση ήταν 80.103 άνθρωποι, και από τις πενήντα πολιτείες των Ηνωμένων Πολιτειών και εννέα επαρχίες του Καναδά. Η WrestleMania 23 κέρδισε 5.38 εκατομμύρια δολάρια στο WWE, σπάζοντας παράλληλα το προηγούμενο ρεκόρ της WrestleMania X8 με 3.9 εκατομμύρια δολάρια. Το WWE υπολογίζει πως προστέθηκαν 25 εκατομμύρια δολάρια στην οικονομία του Ντιτρόιτ. Με περίπου 1.2 εκατομμύρια αγορές, το σόου ήταν αυτό με τις περισσότερες αγορές που είχαν γίνει σε σόου επί πληρωμή του WWE. Η WrestleMania XXVIII πέρασε τις 1.2 εκατομμύρια αγορές με 1.21 εκατομμύρια αγορές. Επίσης, έχει την τέταρτη μεγαλύτερη προσέλευση στην ιστορία της WrestleMania (πίσω από την WrestleMania 3 και μετέπειτα από την WrestleMania 29 και την WrestleMania 32 που είχαν προσέλευση 80.676 οπαδών το 2013 και 101.763 οπαδών το 2016 αντίστοιχα).
Microsoft Entertainment Pack

Το Microsoft Entertainment Pack είναι συλλογή casual βιντεοπαιχνιδιών 16-bit που σχεδιάστηκαν για τα Microsoft Windows. Η σειρά αποτελούνταν από τέσσερα Entertainment Packs. Κάποια από αυτά τα παιχνίδια αργότερα κυκλοφόρησαν για το "Best of Microsoft Entertainment Pack" το 1995.

Τα παιχνίδια είχαν θεωρηθεί ασυνήθιστα για την εποχή, καθώς δεν μπορούσαν να τρέξουν σε MS-DOS. Τα Freecell, Minesweeper και Taipei ήταν αργότερα προ-εγκατεστημένα παιχνίδια των Windows. Το αρχικό παιχνίδι σκακιού ήταν το "WinChess", και μαζί με το Taipei, ήταν προγραμματισμένα από τον Ντέιβιντ Νόρρις.
Μάρκος Φάβιος Κοϊντιλιανός

Ο Μάρκος Φάβιος Κοϊντιλιανός (λατινικά: "Marcus Fabius Quintilianus", αναφέρεται και ως "Κουιντιλιανός", 35 - 100 μ.Χ.) ήταν Ρωμαίος ρήτορας και παιδαγωγός με καταγωγή από την Καλάγουρη (σημερινή Καλαχόρα) επί του ποταμού Έβρου στα βόρεια της Ιβηρικής χερσονήσου. Θεωρείται από τους σημαντικότερους ρήτορες της αρχαιότητας, ενώ το παιδαγωγικό του έργο είχε σημαντική επίδραση στον μετέπειτα ευρωπαϊκό αναγεννησιακό ουμανισμό. Το έργο για το οποίο είναι περισσότερο γνωστός είναι η 12τομη "Ρητορική αγωγή" ("Institutio Oratoria") το οποίο αποτελεί λεπτομερή ανάλυση και διδασκαλία της ρητορικής καλύπτοντας όλα τα στάδια εκμάθησης και τύπους ρητορείας.
Καζαχμπαρασί

Το Καζαχμπαρασί είναι ένα χωριό στην επαρχία Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας.
Νοβάγια Τέκλγια

Το Νοβάγια Τέκλγια (αζερικά: Novaya Teklya) είναι ένα χωριό στην επαρχία Τζαλιλαμπάντ του Αζερμπαϊτζάν. Βρίσκεται στο νοτιοανατολικό μέρος της χώρας.
Μπιουλιουντιούλ

Το Μπιουλιουντιούλ (επίσης, Μπιλλιντγιούλ και Μπίλλιντγιουλ') αποτελεί χωριό και δήμο της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 685 κατοίκων.
Χιράμο

Το Χιράμο (επίσης, Χαράμου και Χυράμο) είναι ένα χωριό και το λιγότερο σε πληθυσμό δήμος της επαρχίας Λερίκ του νοτιοανατολικού Αζερμπαϊτζάν. Έχει πληθυσμό 154 κατοίκων.
Ζαγκλί

Το Ζαγκλί (επίσης, Ζαγκλί και Ζάγκλι) είναι ένα χωριό της επαρχίας Νταβάτσι του βορειοανατολικού Αζερμπαϊτζάν. Το χωριό αποτελεί μέρος του δήμου Ντιουζ Μπιλιτσί.
Σαμπράν

Το Σαμπράν (επίσης γνωστή ως Σάμπραν, Ντεβέτσι, Ντεβετσί, Ντιβίτσι, Νταβάτσι, Ντέβετσι, Ντιβάτσι, και Ντιβιτσιμπαζάρ) είναι μια πόλη και η πρωτεύουσα της επαρχίας Σαμπράν του βορειοανατολικού Αζερμπαϊτζάν.
Σαμουρτσάι

Το Σαμουρτσάι (επίσης, Σαμούρτσαϊ, αζερικά: Samurçay) είναι ένα χωριό στο δήμο Ναμπράν της επαρχίας Χατσμάζ του Αζερμπαϊτζάν. Βρίσκεται στο βορειοανατολικό μέρος της χώρας.
Ο Χορός του Ζορμπά

Ο Χορός του Ζορμπά είναι ένα ορχηστρικό τραγούδι, σε μουσική Μίκη Θεοδωράκη, που συμπεριλήφθηκε στο soundtrack της ταινίας "Αλέξης Ζορμπάς" (1964), το οποίο κυκλοφόρησε το 1965. To κομμάτι είχε κυκλοφορήσει και σε single, μαζί με το "Στρώσε το στρώμα σου", από την RCA Victor. Πρόκειται για ένα από τα δημοφιλέστερα κομμάτια του Έλληνα συνθέτη και έχει συμπεριληφθεί σε πολλούς compilation δίσκους του. Το κομμάτι μετά την κυκλοφορία της ταινίας έγινε δημοφιλές παγκοσμίως και διασκευάστηκε ή ερμηνεύτηκε από μουσικούς διαφόρων ειδών και εθνικότητας. Μερικές από αυτές τις διασκευές κατάφεραν να εισέλθουν και σε διάφορα charts.

Από το εν λόγω κομμάτι δημιουργήθηκε ο χορός συρτάκι, ο οποίος δεν είναι κάποιος παλιός Ελληνικός παραδοσιακός χορός. Η χορογραφία του κομματιού, την οποία έγραψε ο Γιώργος Προβιάς και θεωρείται ο δημιουργός του χορού, εμπεριέχει στοιχεία από παραδοσιακούς ελληνικούς χορούς, όπως το χασαποσέρβικο και χασάπικο. Το κομμάτι εμφανίζεται στην ταινία στη σκηνή της παραλίας όπου o Basil ζητά στον Ζορμπά να του μάθει να χορεύει. Το κομμάτι ακολουθεί επιτάχυνση ρυθμού, αρχικά είναι σε 4/4 και όταν μεταβληθεί στο πιο γρήγορο μέρος είναι σε 2/4.
Ριουκ

Το Ριουκ (επίσης, Ργιούκ) είναι ένα χωριό της επαρχίας Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Σιοχούμπ.
Σιοχούμπ

Το Σιοχούμπ (επίσης, Σουχγιούμπ, Σιουγκγιούμπ, και Σιούχγιουμπ) αποτελεί χωριό και δήμο της επαρχίας Κούμπα στο βορειοανατολικό Αζερμπαϊτζάν. Έχει πληθυσμό 993 κατοίκων. Ο δήμος αποτελείται από τα χωριά Σιοχούμπ και Ριουκ.
Μπακιχάνοφ

Το Μπακιχάνοφ (επίσης, Μπακίχανοφ και Μπακιχανόφ) είναι οικισμός και δήμος στο Μπακού του βορειοανατολικού Αζερμπαϊτζάν. Πήρε το όνομά του από τον Αμπασγκουλού Μπακιχάνοφ και έχει πληθυσμό 70.923 κατοίκων. 

Περιέχει ένα τζαμί και ένα δημόσιο πάρκο. Στην ανατολική πλευρά της πόλης βρίσκεται η λίμνη Μπουλμπούλ. Το Σαμπούντσου βρίσκεται στο βορειοδυτικό μέρος του Μπακιχάνοφ.

Πριν από το 1992, ήταν γνωστό ως Στεπάν Ράζιν, προς τιμήν του αρχηγού της εξέγερσης των Κοζάκων Στέφαν Ράζιν.
Ιρεβανλί

Το Ιρεβανλί είναι ένα χωριό και δήμος της επαρχίας Ταρτάρ του βορειοδυτικού Αζερμπαϊτζάν. Έχει πληθυσμό 1,603 κατοίκων. Ο δήμος αποτελείται από τα χωριά Ιρεβανλί, Καπανλί και Χατσαλλί.
Ασάγκι Χουτς

Το Ασάγκι Χουτς (επίσης, Ασάκι Χουτς, Ασάγκα Χουτς, Ασάγκι-Γκουτς, και Ασάγκι-Χουτς) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 904 κατοίκων. Ο δήμος αποτελείται από τα χωριά Ασάγκι Χουτς και Ορτά Χουτς.
Ορτά Χουτς

Το Ορτά Χουτς (επίσης, Όρτα Χουτς και Ορτά Χούτς) είναι ένα χωριό στην επαρχία Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Ασάγκι Χουτς.
Ορτά Τσαλγκάν

Το Ορτά Τσαλγκάν (επίσης, Ορτά Τσαλγκάν και Ορτά Ντζαλγκάν) είναι ένα χωριό της επαρχίας Σιαζάν του βορειοανατολικού Αζερμπαϊτζάν. Το χωριό αποτελεί μέρος του δήμου Μεσρίφ.
Κατσάρ Ζεγίντ

Το Κατσάρ Ζεγίντ (επίσης, Κετσερζεγίντ, Κετσέρ Ζέιντ, Καντζάρ, Καντζάρ Ζέιντ, και Ζέιτ) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 781 κατοίκων.
Γκιουλεζί

Το Γκιουλεζί (επίσης, Γκιούλεζι και Γκιουλγιάζι) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 1,375 κατοίκων. Ο δήμος αποτελείται από τα χωριά Γκιουλεζί, Αϊντινκέντ, Νταλάκο, Κουνχίρτ, Χαναγκαχγιολού και Χιρτ.
Μεσρίφ

Το Μεσρίφ (επίσης, Μέσριφ και Μεσρίφ) αποτελεί χωριό και δήμο της επαρχίας Σιαζάν του βορειοανατολικού Αζερμπαϊτζάν. Έχει πληθυσμό 1,192 κατοίκων. Ο δήμος αποτελείται από τα χωριά Μεσρίφ, Καλααλτί, Ντασλί Τσαλγκάν, Κερέχ και Ορτά Τσαλγκάν.
Καρατσίκ Ζεγίντ

Το Καρατσίκ Ζεγίντ (επίσης, Καρατσεκζεγίντ, Καρατσίκ Ζεγίντ, Καρατσίκ Ζέιντ, Κάρατσικ Ζέιντ, και Καραγκιντζίτ-Εντ) είναι ένα χωριό και δήμος της επαρχίας Χατσμάζ του βορειοανατολικού Αζερμπαϊτζάν. Έχει πληθυσμό 1,039 κατοίκων. Ο δήμος αποτελείται από τα χωριά Καρατσίκ Ζεγίντ, Κεντιμελικτσισλάκ και Καρατσίκ.
Ζεγίντ

Το Ζεγίντ (επίσης, Ζεΐντ και Ζέιντ) είναι ένα χωριό στην επαρχία Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Μπουντούκ.
Χιοϊτάλα

Το Χιοϊτάλα(παλιό όνομα Οϊτάλα, επίσης Βοϊτάλα) είναι ένα χωριό στην επαρχία Ζακατάλα του βορειοδυτικού Αζερμπαϊτζάν. Το χωριό αποτελεί μέρος του δήμου Μάκοφ.
Ετσάρα

Το Ετσάρα (επισήμως γνωστό ως Ιτσάρε μέχρι το 2013) είναι ένα χωριό στην επαρχία Τζαλιλαμπάντ του νοτιοανατολικού Αζερμπαϊτζάν. Αποτελεί μέρος του δήμου Λεζράν.
Καραζεντσίρ

Το Καραζεντσίρ είναι ένα χωριό και δήμος της επαρχίας Τζαλιλαμπάντ του νοτιοανατολικού Αζερμπαϊτζάν. Έχει πληθυσμό 2,528 κατοίκων, και βρίσκεται λίγο βορειότερα από το Τζαλιλαμπάντ, πρωτεύουσα της επαρχίας.
Καμκάμ

Το Καμκάμ (επίσης, Καμ-καμ, Γκαμγκάμ, και Γκαμ-Γκαμ) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 2,080 κατοίκων. Ο δήμος αποτελείται από τα χωριά Καμκάμ, Σοφικέντ και Χατσιαγκαλάρ.
Γκιουρντέχ

Το Γκιουρντέχ (επίσης, Γκιρντάζ, Γκουρντάγκ, και Κιουρντάχ) είναι ένα χωριό της επαρχίας Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Ζιχίρ.
Γιαν φαν Άμστελ

Ο Γιαν φαν Άμστελ (ολλανδικά: Jan van Amstel, αναφερόμενος επίσης και ως Jan de Hollander ή Jan Aertszone van Amstel, μεταξύ 1490 και 1510 - μεταξύ 1537 και 1544 ήταν Ολλανδός ζωγράφος της Αναγέννησης.

Ο Γιαν φαν Άμστελ γεννήθηκε στο Άμστερνταμ. Λίγο πριν ή κατά το 1528 μετοίκησε στην Αμβέρσα και το ίδιο έτος έγινε μέλος στη Συντεχνία του Αγίου Λουκά της πόλης. Νυμφεύτηκε την Αντριάνα φαν Ντόρνικε, θυγατέρα του Γιαν φαν Ντόρνικε, η οποία, μετά τον θάνατο του ζωγράφου παντρεύτηκε εκ νέου και γέννησε τον ζωγράφο Χίλλις φαν Κόνινξλοο. Πιθανολογείται ότι ήταν, επίσης, ο μεγαλύτερος αδελφός του Πίτερ Άρτσεν και γαμπρός του Πίτερ Κούκε φαν Ελστ. Δεν είναι περισσότερα στοιχεία γνωστά για τη ζωή του, εκτός του ότι απεβίωσε στην Αμβέρσα.

Είναι πιθανόν να ταυτίζεται με τον ζωγράφο που είναι γνωστός με το συμβατικό όνομα "μονογραμμιστής του Μπράουνσβαϊγκ". Στο μουσείο της πόλης "Herzog Anton Ulrich" υπάρχει ένας πίνακας, "το γεύμα των μοναχών", χάρη στον οποίο μερικοί άλλοι πίνακες θρησκευτικού περιεχομένου, προερχόμενοι από την Αμβέρσα, αποδόθηκαν στον ανώνυμο ζωγράφο. Από το 1884 και εντεύθεν, η έρευνα έχει επικεντρωθεί ανάμεσα σε δύο ζωγράφους: Τον Γιαν φαν Άμστελ και τον Γιαν Σάντερς φαν Χέμεσσεν. Τα έργα του φαν Χέμεσσεν χρονολογούνται μεταξύ 1531 και 1560 και δείχνουν έναν καλλιτέχνη, ο οποίος αρεσκόταν σε ισχυρές αντιθέσεις και στις υπερβολές (όπως οι πίνακές του "Τωβίας" (Μουσείο του Λούβρου) και "Ο άσωτος Υιός" (Βασιλικά Μουσεία Καλών Τεχνών του Βελγίου). Από την άλλη, ο Γιαν φαν Άμστελ θεωρείται εξαιρετικός τοπιογράφος, αν και σήμερα διασώζονται λίγα έργα του, όπως "Η άνοδος στον Γολγοθά" (Μουσείο του Λούβρου) και "Ο κατακλυσμός" (ιδιωτική συλλογή, Βρυξέλλες).

Ωστόσο, το μόνο που μπορεί ως τώρα να ειπωθεί ότι ο μονογραμμιστής ήταν ζωγράφος θρησκευτικών θεμάτων και δραστηριοποιήθηκε κατά την ίδια εποχή με τον Πίτερ Μπρίγκελ τον πρεσβύτερο. Φέρει το μονόγραμμα "J. V. AMSL", όπως και ο πίνακάς του "Η σίτιση των πέντε χιλιάδων" ή "Η σίτιση των πτωχών" Ο επίμαχος πίνακας απεικονίζει την παραβολή του συμποσίου, σύμφωνα με τον Ευαγγελιστή Λουκά, όπου οι πτωχοί καλούνται να συμμετάσχουν. Η παρουσία γιατρών στον πίνακα αποδεικνύει ότι ο καλλιτέχνης ήταν εξοικειωμένος με την ιατρική κοινότητα της Αμβέρσας.
Κιριζντεχνέ

Το Κιριζντεχνέ (επίσης, Κιρίζ-Ντεχνέ) είναι ένα χωριό της επαρχίας Κούμπα του βορειοανατολικού Αζερμπαϊτζάν. Το χωριό αποτελεί μέρος του δήμου Κριζ.
Keeper of the Seven Keys – The Legacy World Tour 2005/2006

Keeper of the Seven Keys – The Legacy World Tour 2005/2006 είναι ο τίτλος του διπλού, ζωντανά ηχογραφημένου άλμπουμ του γερμανικού power metal συγκροτήματος Helloween, το οποίο κυκλοφόρησε στις 26 Φεβρουαρίου του 2007 μέσω της δισκογραφικής εταιρείας Steamhammer. Το άλμπουμ κυκλοφόρησε με τον εναλλακτικό τίτλο Live in Sao Paulo, ενώ παράλληλα εκδόθηκε σε μορφή DVD με τον τίτλο Live on 3 Continents.

Οι ηχογραφήσεις του άλμπουμ πραγματοποιήθηκαν κατά την περιοδεία για την προώθηση του δίσκου "Keeper of the Seven Keys: The Legacy" και πιο συγκεκριμένα στις συναυλίες τους στο Σάο Πάολο, την Σόφια και το Τόκιο.
Ζιχίρ

Το Ζιχίρ (επίσης, Ζουχούρ και Ζυχύρ) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 462 κατοίκων. Ο δήμος αποτελείται από τα χωριά Ζιχίρ, Νταλικάγια και Γκιουρντέχ.
Killer Is Dead

Το Killer Is Dead είναι hack and slash βιντεοπαιχνίδι δράσης που αναπτύχθηκε από τη Grasshopper Manufacture, που κυκλοφόρησε το 2013 για τα PlayStation 3 και Xbox 360 και το 2014 για τα Microsoft Windows, και εκδόθηκε από την Kadokawa Games στην Ιαπωνία, από τη Marvelous USA στη βόρεια Αμερική, και από τη Deep Silver στην Ευρώπη. Το παιχνίδι αφηγείται την ιστορία του Αμερικανού μισθοφόρου Mondo Zappa, ο οποίος αναλαμβάνει την εκτέλεση δολοφόνων για χάρη της ιδιωτικής επιχείρησης του Bryan Roses. Το παιχνίδι δέχθηκε γενικότερα ανάμεικτες κριτικές, με επαίνους στη Δύση και επιδοκιμασία σε Ευρώπη και ΗΠΑ.
Κριζ

Το Κριζ (επίσης, Γκιρίζ, Κριτς, Κριζ, και Κυρύζ) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 368 κατοίκων. Ο δήμος αποτελείται από τα χωριά Κριζ και Κιριζντεχνέ.
Σουμαγκάβα

Η Σουμαγκάβα (επίσης, Σουμαγκόβα) είναι ένα χωριό της επαρχίας Νταβάτσι του βορειοανατολικού Αζερμπαϊτζάν. Το χωριό αποτελεί μέρος του δήμου Πιρεμπεντίλ.
Σουμαγκαβακάζμα

Το Σουμαγκαβακάζμα (επίσης, Σουμαγκάβα-Κάζμα και Σουμαγκοβακάζμα) είναι ένα χωριό της επαρχίας Νταβάτσι του βορειοανατολικού Αζερμπαϊτζάν. Το χωριό αποτελεί μέρος του δήμου Πιρεμπεντίλ.
Μουμλού

Το Μουμλού (αζερικά: Mumlu) είναι ένα χωριό στο δήμο Νταγκ Μπιλιτσί της επαρχίας Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας.
Ζιοχραμλί

Το Ζιοχραμλί (επίσης, Ζοχραμλί και Ζιουγκραμλί) είναι ένα χωριό της επαρχίας Νταβάτσι του βορειοανατολικού Αζερμπαϊτζάν. Το χωριό αποτελεί μέρος του δήμου Πιρεμπεντίλ.
Ουζουνμπογιάντ

Το Ουζουνμπογιάντ (επίσης, Ουζουνμπογιάτ) αποτελεί χωριό και δήμο της επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 1,378 κατοίκων.
Νταγκ Μπιλιτσί

Το Νταγκ Μπιλιτσί (επίσης, Νταγκμπιλιτσί και Νταγκ-Μπιλιντζί) αποτελεί χωριό και δήμο της επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 696 κατοίκων. Ο δήμος αποτελείται από τα χωριά Νταγκ Μπιλιτσί και Μουμλού.
Μιουλκιουντερέ

Το Μιουλκιουντερέ (επίσης, Χαϊρενάτερ, Μιουλκουντάρα, Μιουλ'κουντάρα, και Μιουλ'κιουντερέ) είναι ένα χωριό της επαρχίας Χοτζαβέντ του Αζερμπαϊτζάν. Βρίσκεται στο νοτιοδυτικό μέρος της χώρας.
Μαϊταμπλί

Το Μαϊταμπλί (επίσης, Μαχταμπλί, Μεϊταμπλί, Μεϊτάμπλι, και Μεϋταμπλί) είναι ένα χωριό της επαρχίας Νταβάτσι του βορειοανατολικού Αζερμπαϊτζάν. Το χωριό αποτελεί μέρος του δήμου Ρεχιμλί.
Σαχνεζερλί

Το Σαχνεζερλί (επίσης, Μπεγιούκ - Σαχναζαρλί, Μπιογιούκ Σαχναζαρλί, και Σαχ-Ναζαρλί) αποτελεί χωριό και δήμο της επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 1,092 κατοίκων.
Αγκαλίκ

Το Αγκαλίκ (γνωστή ως Μπεϊνελμιλέλ μέχρι το 1999) είναι ένα χωριό και το πιο πυκνοκατοικημένο δήμο, εκτός από την πρωτεύουσα Σαμπράν, στην επαρχία Νταβάτσι του βορειοανατολικού Αζερμπαϊτζάν. Έχει πληθυσμό 2,446 κατοίκων.
Μπιλιτσί Κορκάν

Το Μπιλιτσί Κορκάν (επίσης, Μπιλιτσί-Κοργκάν, αζερικά: Bilici Qorqan) είναι ένα χωριό στο δήμο Κορκάν στην επαρχία Νταβάτσι του Αζερμπαϊτζάν. Βρίσκεται στο βορειοανατολικό μέρος της χώρας.
Λεϊτί

Το Λεϊτί (επίσης, Ασάγκι-Γκεντόμπ, Λιόιτι, και Λέϊτι) είναι ένα χωριό και το λιγότερο σε πληθυσμό δήμος της επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 140 κατοίκων.
Τσολκουστσού

Το Τσολκουστσού (επίσης, Τσιόλ Κούστσου, Τσιολ' Κουστσού, Τσολκούστσι, Τσολκούστσου, και Νιζνίγιε Κουστσί) αποτελεί χωριό και δήμο της επαρχίας Νταβάτσι του βορειοανατολικού Αζερμπαϊτζάν. Έχει πληθυσμό 720 κατοίκων.
Χατσιελιμπέι

Το Χατσιελιμπέι (επίσης, Χατσελιμπέι και Μιρζαμαμεντκισλάχ) αποτελεί χωριό και δήμο της επαρχίας Χατσμάζ του βορειοανατολικού Αζερμπαϊτζάν. Έχει πληθυσμό 2,230 κατοίκων.
Σαχμπούζ

Το Σαχμπούζ (επίσης Τσάι-Σαχμπούζ, Σαχμπούζ, και Σάχμπουζ) είναι πόλη και δήμος και πρωτεύουσα της επαρχίας Σαχμπούζ στην Αυτόνομη δημοκρατία του Ναχιτσεβάν του νοτιοδυτικού Αζερμπαϊτζάν. Έχει πληθυσμό 3,127 κατοίκων.
Γιώργος Καφετζόπουλος

Ο Γιώργος Καφετζόπουλος (Αθήνα, 1985) είναι Έλληνας ηθοποιός. Είναι γιος του ηθοποιού Αντώνη Καφετζόπουλου.
Αμσαρκισλάκ

Το Αμσαρκισλάκ (αζερικά: Amsarqışlaq) είναι ένα χωριό και δήμος της επαρχίας Κούμπα, στο βορειοανατολικό μέρος του Αζερμπαϊτζάν. Έχει πληθυσμό 825 κατοίκων και βρίσκεται στο ανατολικό μέρος της επαρχίας Κούμπα.
Σόλκαδχι

Το Σόλκαδχι (Αγγλικά: Solkadhi), είναι ένα είδος κάρυ το οποίο συνήθως τρώγεται με ρύζι ή ορισμένες φορές πίνεται μετά το γεύμα. Δημοφιλές στις περιφέρειες της Γκόα και του "Konkan" στην Ινδία, παρασκευάζεται από γάλα καρύδας και "Garcinia indica". Είναι γνωστό για τις χωνευτικές του ιδιότητες. Το παρασκεύασμα γίνεται από το υγρό που εξάγεται από την φρέσκια καρύδα, γνωστό ως γάλα καρύδας· Ωστόσο, στις μέρες μας, μπορεί επίσης να παρθεί αυτό το γάλα και από τις συσκευασίες "TetraPack" του εμπορίου. Το γάλα καρύδας, συνήθως αναμιγνύεται με "kokum", λίγο αλάτι και / ή πάστα τσίλι-σκόρδου που προστίθενται για γεύση.
Χμέλι σουνέλι

To Χμέλι σουνέλι (Αγγλικά: "Khmeli suneli", Γεωργιανά: ხმელი სუნელი, κυριολεκτικά: "ξηρά μπαχαρικά"), είναι ένα παραδοσιακό μείγμα μπαχαρικών της Γεωργίας. Είναι δημοφιλές στην Γεωργία και ολόκληρη την περιοχή του Καύκασου.

Μεταξύ των βοτάνων και των μπαχαρικών που χρησιμοποιούνται στο χμέλι σουνέλι είναι:

Αυτό το μείγμα είναι συστατικό των παραδοσιακών Γεωργιανών πιάτων και σαλτσών, όπως το Σάτσιβι "(Satsivi)".
Ασάγκι Χαράσα

Το Ασάγκι Χαράσα είναι ένα χωριό στην επαρχία Κούμπα του Αζερμπαϊτζάν. Βρίσκεται στο βορειοανατολικό μέρος της χώρας.
Κιουπτσαλκισλάκ

Το Κιουπτσαλκισλάκ (επίσης, Κιουπ-τσαλκισλάκ, αζερικά: Küpçalqışlaq, επίσης Küp-çalqışlaq) αποτελεί χωριό και δήμο της επαρχίας Κούμπα του βορειοανατολικού Αζερμπαϊτζάν. Έχει πληθυσμό 352 κατοίκων.
Ασάγκι Φιλφίλι

Το Ασάγκι Φιλφίλι (επίσης, Ασάγκι Φιλ'φίλι και Ασάγκι Φιλ'φίλλι) είναι ένα χωριό της επαρχίας Ογκούζ του Αζερμπαϊτζάν. Βρίσκεται στο βορειοδυτικό μέρος της χώρας.
Σάσκια Χίπε

Η Σάσκια Χίπε (γερμ.: Saskia Hippe, 16 Ιανουαρίου 1991, Βερολίνο) είναι Γερμανίδα διεθνής αθλήτρια πετοσφαίρισης, η οποία αγωνίζεται με τη φανέλα του Ολυμπιακού Πειραιώς στην Βόλεϊ Λιγκ Γυναικών της Ελλάδας ως διαγώνια.
Φετελί Χαν

Το Φετελί Χαν (αζερικά: Fətəli xan) είναι χωριό και δήμος στην επαρχία Κούμπα του βορειοανατολικού Αζερμπαϊτζάν. Ο δήμος πήρε το όνομά του προς τιμήν του πρωθυπουργού του Αζερμπαϊτζάν Φαταλί Χαν Χόισκι.
Ζερνταμπί

Το Ζερνταμπί είναι ένα χωριό και δήμος της επαρχίας Κούμπα του βορειοανατολικού Αζερμπαϊτζάν. Έχει πληθυσμό 4,034 κατοίκων.
Εμιρτιουρμπέ

Το Εμιρτιουρμπέ (επίσης, Αμιρτούρμπα) είναι ένα χωριό στην επαρχία Μασάλλι του νοτιοανατολικού Αζερμπαϊτζάν. Το χωριό αποτελεί μέρος του δήμου Γκιουλλουτεπέ.
Μπιριντσί Νιουγκεντί

Το Μπιριντσί Νιουγκεντί (επίσης, Μπιριντζί-Νιούγκεντι, Νιουγκεντί Περβόγιε, Νιουγκεντί Πέρβιγιε, Νιούγκεντι, και Πέρβιγιε Νιουγκέντι) αποτελεί χωριό και δήμο της επαρχίας Κούμπα στο βορειοανατολικό Αζερμπαϊτζάν. Έχει πληθυσμό 6,866 κατοίκων.
Τσιμέν

Το Τσιμέν (επίσης, Τσιμάν και Τσεμέν) είναι ένα χωριό στην επαρχία Φιζουλί του Αζερμπαϊτζάν. Βρίσκεται στο βορειοδυτικό μέρος της χώρας.